3. การประกอบธุรกิจของผลิตภัณฑ์

3.1 ลักษณะของบริการ

บริษัทดำเนินธุรกิจการให้บริการสินเชื่อเพื่อเช่าซื้อรถยนต์มือสองประเภทรถยนต์นั่งส่วนบุคคลและรถยนต์เพื่อการพาณิชย์ประเภทรถบรรทุกเล็กหรือรถปิคอัพ
ซึ่งลูกค้าที่ตกลงทำสัญญาเช่าซื้อกับบริษัทจะจ่ายชำระค่างวดให้บริษัท
และสามารถครอบครองและใช้รถยนต์ที่ทำการเช่าซื้อนั้นได้
โดยการบำรุงรักษาจะอยู่ในความรับผิดชอบของลูกค้า
และกรรมสิทธิ์ในรถยนต์จะถูกโอนให้แก่ลูกค้าต่อเมื่อลูกค้าได้ชำระค่างวดครบถ้วนตามสัญญาแล้ว
อย่างไรก็ตามในกรณีที่ลูกค้าไม่สามารถผ่อนชำระค่างวดตามสัญญาเป็นระยะเวลาติดต่อกัน 3
งวดได้หรือต้องการยกเลิกสัญญา
สัญญาเช่าซื้อจะถูกยกเลิกก่อนครบกำหนดอายุสัญญาและลูกค้าจะต้องคืนรถยนต์ให้กับบริษัท

การให้สินเชื่อเพื่อเช่าซื้อรถยนต์มือสองจะเกี่ยวข้องกับบุคคล 3 ฝ่าย ได้แก่ บริษัทซึ่งเป็นผู้ให้สินเชื่อ
ผู้จำหน่ายหรือเต๊นท์รถมือสอง และผู้ซื้อรถยนต์
เมื่อผู้ซื้อรถยนต์มีความต้องการซื้อรถยนต์จากผู้จำหน่ายในลักษณะการผ่อนส่ง
ก็จะแสดงความจำนงต่อเจ้าหน้าที่สินเชื่อของบริษัทซึ่งจะไปให้บริการยังสถานที่จำหน่ายรถยนต์
เจ้าหน้าที่สินเชื่อจะพิจารณาและตรวจสอบความเหมาะสมของผู้ขอสินเชื่อ
และดำเนินการตามขั้นตอนการอนุมัติสินเชื่อต่อไป
บริษัทมีทีมสินเชื่อเพื่อให้บริการแก่ผู้ซื้อรถยนต์กระจายไปยังสถานที่จำหน่ายรถยนต์มือสองที่ได้รับอนุมัติให้ทำธุรกิจกับบริษัทซึ่งมีอยู่หลายแห่งในเขตกรุงเทพมหานครและปริมณฑล
ผู้จัดจำหน่ายรถยนต์ดังกล่าวจะมีความสัมพันธ์ที่ดีกับบริษัท
และมีการติดต่อทำธุรกิจกับบริษัทต่อเนื่องมาเป็นระยะเวลานาน
โดยผู้จำหน่ายรถยนต์บางรายจะให้สิทธิ์กับบริษัทแต่เพียงผู้เดียวในการเป็นผู้จัดสินเชื่อให้กับลูกค้าผู้ซื้อรถยนต์ของผู้จำหน่ายรายนั้นในลักษณะการผูกขาด
ทั้งนี้เนื่องจากความเชื่อถือและความไว้วางใจในคุณภาพและความรวดเร็วในการให้บริการ
รวมทั้งการให้ผลตอบแทนที่เหมาะสมแก่ผู้จำหน่ายรถยนต์

สำหรับวงเงินในการให้สินเชื่อและระยะเวลาการผ่อนชำระค่างวดนั้นขึ้นอยู่กับสถานะและฐานะทางการเงินของผู้ขอสินเชื่อแต่ละราย
รวมถึงสภาพและอายุการใช้งานของรถยนต์เป็นสำคัญ
ซึ่งรถยนต์มือสองที่บริษัทให้สินเชื่อส่วนมากจะมีอายุการใช้งานเฉลี่ย 2 – 5 ปี ในปี 2544 และในปี
2545 บริษัทมีรถยนต์นั่งส่วนบุคคลในพอร์ตสินเชื่อเช่าซื้อเฉลี่ยประมาณร้อยละ 80
ของมูลค่าสินเชื่อเช่าซื้อทั้งหมดและที่เหลือเป็นพอร์ตสินเชื่อเช่าชื้อรถยนต์เพื่อการพาณิชย์
บริษัทมีสัดส่วนพอร์ตสินเชื่อเช่าซื้อระหว่างรถญี่ปุ่นใช้แล้วที่อยู่ในความนิยมของตลาด 5
อันดับแรกและรถอื่นๆ ประมาณร้อยละ 80 และร้อยละ 20 ตามลำดับ ซึ่งรถญี่ปุ่นที่เป็นที่นิยมในตลาด
5 อันดับแรกในพอร์ตของบริษัท ได้แก่ ฮอนด้า โตโยต้า มิตซูบิชิ นิสสันและอีซูซุ เป็นต้น
อายุเฉลี่ยของพอร์ตสินเชื่อปัจจุบันอยู่ที่ประมาณ 36-48 เดือน

ในการดำเนินธุรกิจให้บริการสินเชื่อเช่าซื้อรถยนต์มือสองถือเป็นธุรกิจที่มีความเสี่ยงเมื่อเปรียบเทียบกับการให้บริการสินเชื่อเช่าซื้อรถยนต์ใหม่
บริษัทจึงต้องคำนึงถึงปัจจัยหลายด้านในการพิจารณาปล่อยสินเชื่อ ซึ่งได้แก่ สภาพการใช้งานของรถ
ราคาอ้างอิงในตลาดรถยนต์มือสอง การตรวจสอบหลักฐานทะเบียน รถยนต์ เป็นต้น
ด้วยเหตุนี้บริษัทจึงต้องมีทีมงานสินเชื่อที่มีประสบการณ์ในการตรวจสอบสภาพและราคาตลาดของรถยนต์มือสองได้เป็นอย่างดี

นอกจากการให้บริการด้านสินเชื่อดังกล่าวข้างต้นแล้ว
บริษัทยังมีการให้บริการหลังการขายโดยการให้บริการต่อภาษีทะเบียนรถยนต์ ต่อกรมธรรม์ประกันภัย
รวมทั้งให้บริษัทนำรถยนต์ไปตรวจสภาพเพื่อการต่อภาษีรถยนต์ประจำปี
ซึ่งนอกจากจะเป็นการอำนวยความสะดวกให้กับลูกค้าแล้ว ยังเป็นการเสริมรายได้ให้กับบริษัท
รวมทั้งเอื้อประโยชน์ให้กับบริษัทในแง่ของการคุ้มครองทรัพย์สินของลูกค้าและป้องกันความเสียหายให้แก่บริษัทด้วย

+-----+-------------+-----------+-----------+-----------+------------+
| ตา  |             |           |           |           |            |
| ราง |             |           |           |           |            |
| แสด |             |           |           |           |            |
| งสัด |             |           |           |           |            |
| ส่วน |             |           |           |           |            |
| การ |             |           |           |           |            |
| ให้ส |             |           |           |           |            |
| ินเช |             |           |           |           |            |
| ื่อเช |             |           |           |           |            |
| ่าซื้อ |             |           |           |           |            |
| รถย |             |           |           |           |            |
| นต์ม |             |           |           |           |            |
| ือสอ |             |           |           |           |            |
| งแย |             |           |           |           |            |
| กตา |             |           |           |           |            |
| มยี่ห |             |           |           |           |            |
| ้อรถ |             |           |           |           |            |
| ยนต์ |             |           |           |           |            |
+=====+=============+===========+===========+===========+============+
| ล   | ยี่ห้อรถยนต์    | สัดส่วน     |           |           |            |
| ำดับ |             | (%)*      |           |           |            |
+-----+-------------+-----------+-----------+-----------+------------+
|     |             | 2542      | 2543      | 2544      | 2545       |
+-----+-------------+-----------+-----------+-----------+------------+
| 1   | โตโยต้า      | 23.40     | 24.88     | 23.26     | 23.20      |
+-----+-------------+-----------+-----------+-----------+------------+
| 2   | ฮอนด้า       | 19.87     | 21.77     | 19.33     | 20.26      |
+-----+-------------+-----------+-----------+-----------+------------+
| 3   | มิตซูบิชิ       | 14.12     | 15.55     | 12.78     | 13.72      |
+-----+-------------+-----------+-----------+-----------+------------+
| 4   | นิสสัน        | 11.90     | 11.88     | 10.89     | 12.37      |
+-----+-------------+-----------+-----------+-----------+------------+
| 5   | อีซูซุ         | 5.17      | 5.94      | 7.13      | 11.69      |
+-----+-------------+-----------+-----------+-----------+------------+
| 6   | อื่นๆ**       | 25.53     | 19.98     | 26.62     | 18.77      |
+-----+-------------+-----------+-----------+-----------+------------+
|     | รวม         | 100.00    | 100.00    | 100.00    | 100.00     |
+-----+-------------+-----------+-----------+-----------+------------+

หมายเหตุ : * คำนวณจากจำนวนคันของรถยนต์ที่ให้สินเชื่อเช่าซื้อในแต่ละปี

+--------------+------+-----+------+-----+------+-----+-----+-----+
| ตารา         |      |     |      |     |      |     |     |     |
| งแสดงมูลค่าการ |      |     |      |     |      |     |     |     |
| ให้สินเชื่อเช่าซื้อ |      |     |      |     |      |     |     |     |
| รถยนต์ในแต่ละปี |      |     |      |     |      |     |     |     |
| แยกตา        |      |     |      |     |      |     |     |     |
| มประเภทของรถ |      |     |      |     |      |     |     |     |
| ยนต์และระยะเว |      |     |      |     |      |     |     |     |
| ลาการชำระคืน* |      |     |      |     |      |     |     |     |
+==============+======+=====+======+=====+======+=====+=====+=====+
|              | 2542 |     | 2543 |     | 2544 |     | 2   |     |
|              |      |     |      |     |      |     | 545 |     |
+--------------+------+-----+------+-----+------+-----+-----+-----+
|              | ล้า   | ร้อ  | ล้า   | ร้อ  | ล้า   | ร้อ  | ล้าน | ร้อ  |
|              | นบาท | ยละ | นบาท | ยละ | นบาท | ยละ | บาท | ยละ |
+--------------+------+-----+------+-----+------+-----+-----+-----+
| สินเ          |      |     |      |     |      |     |     |     |
| ชื่อเช่าซื้อรถยนต์ |      |     |      |     |      |     |     |     |
+--------------+------+-----+------+-----+------+-----+-----+-----+
| -            | 22   | 85  | 21   | 85  | 27   | 83  | 607 | 77  |
| รถ           | 3.10 | .00 | 1.65 | .12 | 4.70 | .23 | .59 | .29 |
| ยนต์นั่งส่วนบุคคล |      |     |      |     |      |     |     |     |
|              | 4    | 15  | 3    | 14  | 5    | 16  | 178 | 22  |
| -            | 0.50 | .00 | 6.99 | .88 | 5.34 | .77 | .53 | .71 |
| รถยน         |      |     |      |     |      |     |     |     |
| ต์เพื่อการพาณิชย์ |      |     |      |     |      |     |     |     |
+--------------+------+-----+------+-----+------+-----+-----+-----+
| รวม          | 26   | 100 | 24   | 100 | 33   | 100 | 786 | 100 |
|              | 3.60 | .00 | 8.64 | .00 | 0.04 | .00 | .12 | .00 |
+--------------+------+-----+------+-----+------+-----+-----+-----+
| จำนวนงวดที่ให้  |      |     |      |     |      |     |     |     |
|              |      |     |      |     |      |     |     |     |
| สินเชื่อ        |      |     |      |     |      |     |     |     |
+--------------+------+-----+------+-----+------+-----+-----+-----+
| - 12 เดือน    | 1    | 5   | 5.96 | 2   | 9.31 | 2   | 13  | 1   |
|              | 4.64 | .55 |      | .40 |      | .82 | .10 | .67 |
| - 18 เดือน    |      |     | 7.95 |     | 5.44 |     |     |     |
|              | 1    | 4   |      | 3   |      | 1   | 6   | 0   |
| - 24 เดือน    | 1.25 | .27 | 3    | .20 | 4    | .65 | .20 | .79 |
|              |      |     | 8.72 |     | 1.69 |     |     |     |
| - 30 เดือน    | 4    | 17  |      | 15  |      | 12  | 73  | 9   |
|              | 7.23 | .92 | 1    | .57 | 7.57 | .63 | .74 | .38 |
| - 36 เดือน    |      |     | 1.75 |     |      |     |     |     |
|              | 1    | 5   |      | 4   | 11   | 2   | 10  | 1   |
| - 42 เดือน    | 3.38 | .07 | 12   | .73 | 1.88 | .29 | .34 | .31 |
|              |      |     | 8.17 |     |      |     |     |     |
| - 48 เดือน    | 15   | 60  |      | 51  | 3    | 33  | 187 | 23  |
|              | 9.26 | .42 | 4    | .55 | 8.99 | .90 | .42 | .84 |
|              |      |     | 0.19 |     |      |     |     |     |
|              | 1    | 6   |      | 16  | 11   | 11  | 54  | 6   |
|              | 7.84 | .77 | 1    | .16 | 5.16 | .82 | .54 | .94 |
|              |      |     | 5.90 |     |      |     |     |     |
|              | -    | -   |      | 6   |      | 34  | 440 | 56  |
|              |      |     |      | .39 |      | .89 | .78 | .07 |
+--------------+------+-----+------+-----+------+-----+-----+-----+
| รวม          | 26   | 100 | 24   | 100 | 33   | 100 | 786 | 100 |
|              | 3.60 | .00 | 8.64 | .00 | 0.04 | .00 | .12 | .00 |
+--------------+------+-----+------+-----+------+-----+-----+-----+

หมายเหตุ : * ไม่รวมดอกผลและภาษีมูลค่าเพิ่ม

3.2 การตลาดและภาวะการแข่งขัน

3.2.1 ลักษณะลูกค้าและกลุ่มลูกค้าเป้าหมาย

ลักษณะลูกค้าและกลุ่มลูกค้าเป้าหมายของบริษัทส่วนใหญ่เป็นบุคคลธรรมดารายย่อยทั่วไป
ซึ่งได้รับการแนะนำจากผู้จำหน่ายรถยนต์มือสองซึ่งมีการดำเนินธุรกิจร่วมกันมาเป็นเวลานานเนื่องจากการบริการที่ดี
รวดเร็ว และความสัมพันธ์ที่ดี
จึงทำให้บริษัทได้รับการแนะนำลูกค้าจากผู้จำหน่ายรถยนต์เหล่านั้นอย่างต่อเนื่องมาโดยตลอด
โดยปกติบริษัทจะมีเจ้าหน้าที่สินเชื่อให้บริการประจำยังสถานที่จำหน่ายรถยนต์เพื่ออำนวยความสะดวกให้กับลูกค้า
หรือในกรณีที่ไม่มีเจ้าหน้าที่ประจำ ก็สามารถติดต่อบริษัทได้เช่นกัน
โดยบริษัทจะจัดส่งเจ้าหน้าที่สินเชื่อเข้าไปให้บริการด้วยความรวดเร็วด้วยการเสนอบริการที่มีประสิทธิภาพ
รวดเร็วเป็นกันเอง เน้นการให้ความสะดวกแก่ลูกค้าและผู้จำหน่ายรถยนต์เป็นสำคัญ
รวมทั้งการเอาใจใส่และการพัฒนาบริการหลังการขายอย่างต่อเนื่อง
บริษัทจึงสามารถรักษาฐานลูกค้าเดิมได้ และขยายไปยังกลุ่มลูกค้าใหม่เพิ่มมากขึ้น
ทั้งจากการแนะนำของกลุ่มลูกค้าเดิมและผู้จำหน่ายรถยนต์ทั้งหลาย
นอกจากนั้นลูกค้าเดิมที่มีการผ่อนชำระค่างวดกับบริษัทหมดแล้ว
หรืออยู่ระหว่างการผ่อนค่างวดเมื่อต้องการจะเปลี่ยนรถยนต์มือสองคันใหม่ก็มักจะใช้บริการสินเชื่อของบริษัทต่อไป

3.2.2 กลยุทธ์การแข่งขัน

1. มุ่งเน้นบริการที่รวดเร็วทั้งก่อนและหลังการขาย
สามารถอำนวยความสะดวกให้กับลูกค้าได้ตลอดเวลา
โดยบริษัทมีพนักงานสินเชื่อคอยให้บริการประจำตามสถานจำหน่ายรถยนต์มือสองต่าง ๆ
และมีเจ้าหน้าที่ด้านทะเบียนรถยนต์ประสานงานกับทีมสินเชื่อเพื่อเพิ่มความรวดเร็วในการอนุมัติสินเชื่อ
นอกจากนี้บริษัทยังให้ความสำคัญกับการชำระราคาให้แก่ผู้จำหน่ายรถยนต์ให้มีความรวดเร็วและตรงต่อเวลา

2. มุ่งเน้นการให้บริการและเป็นผู้เชี่ยวชาญในตลาดสินเชื่อเพื่อเช่าซื้อรถยนต์มือสอง (Niche
market) ด้วยประสบการณ์การดำเนินธุรกิจด้านนี้มาเป็นเวลากว่า 15 ปี
ประกอบกับบุคลากรของบริษัทมีความรู้ความเข้าใจในการทำตลาด
และมีความเชี่ยวชาญในการประเมินราคาตลาดของรถยนต์มือสองได้เป็นอย่างดี
ซึ่งเป็นข้อได้เปรียบของบริษัทเมื่อเทียบกับคู่แข่งบางรายที่เพิ่งเริ่มเข้ามาในธุรกิจ

3. ให้ความสำคัญกับการให้บริการที่ครบวงจร เช่น การต่อภาษีทะเบียนรถยนต์
และการต่อกรมธรรม์ประกันภัยเพื่อช่วยอำนวยความสะดวกให้กับลูกค้าซึ่งเป็นการเสริมรายได้ให้กับบริษัทอีกทางหนึ่ง

4. สร้างความสัมพันธ์ที่ดีกับลูกค้าและผู้จำหน่ายรถยนต์มือสอง ด้วยบริการที่มีคุณภาพ ความรวดเร็ว
การอำนวยความสะดวกในการให้บริการ รวมทั้งให้ผลตอบแทนที่ดีกับผู้จำหน่ายรถยนต์
ตลอดจนให้ความสำคัญกับความสม่ำเสมอของการให้บริการ
โดยบริษัทจะต้องจัดหาวงเงินเพื่อให้บริการสินเชื่อแก่ลูกค้าของผู้จำหน่ายรถยนต์แต่ละรายได้อย่างเพียงพอและสม่ำเสมอเพื่อสร้างความเชื่อมั่นแก่ผู้จำหน่ายรถยนต์และเพื่อสร้างโอกาสในการทำธุรกิจของบริษัทต่อไป

5.
บริษัทเน้นการให้สินเชื่อผ่านผู้จำหน่ายรถยนต์มือสองที่ให้ความสำคัญกับการคัดเลือกคุณภาพรถยนต์ที่จำหน่าย
ราคาขายสมเหตุสมผล หลักฐานทะเบียนรถยนต์ถูกต้องและ/หรือมีการรับประกันการใช้งานให้กับผู้ซื้อ
เพื่อช่วยลดความเสี่ยงในด้านคุณภาพของรถยนต์ที่เป็นหลักประกัน
ทั้งนี้บริษัทตระหนักถึงความเสี่ยงของการให้สินเชื่อเพื่อเช่าซื้อรถยนต์มือสองที่มีความเสี่ยงทั้งจากคุณภาพลูกหนี้และคุณภาพของรถยนต์
ในขณะที่รถยนต์ใหม่มีความเสี่ยงหลักอยู่ที่คุณภาพลูกหนี้อย่างเดียว

6. มุ่งเน้นการให้ความสำคัญกับบุคลากรของบริษัท
บริษัทตระหนักถึงความสำคัญของการมีบุคลากรด้านสินเชื่อที่มีความสามารถและประสบการณ์ในการทำตลาดรถยนต์มือสองมาร่วมงานกับบริษัทเพื่อเสริมสร้างทีมสินเชื่อให้มีประสิทธิภาพ
เนื่องจากการให้สินเชื่อเช่าซื้อรถยนต์มือสองจำเป็นต้องมีเจ้าหน้าที่สินเชื่อที่มีความชำนาญในการตรวจสอบสภาพและราคาตลาดของรถยนต์
ดังนั้นบริษัทจึงได้จัดให้มีการพัฒนาความรู้แก่พนักงานรวมทั้งการจูงใจพนักงานทั้งในรูปของค่าตอบแทนและผลประโยชน์อื่น
ๆ

3.2.3 นโยบายราคา

บริษัทมีนโยบายในการเสนออัตราดอกเบี้ยที่เหมาะสมแก่ลูกค้า
และในขณะเดียวกันบริษัทจะต้องมีกำไรและสามารถแข่งขันกับคู่แข่งขันรายอื่น
บริษัทจะพิจารณาแนวโน้มอัตราดอกเบี้ยของผู้ประกอบการรายอื่น ๆ
ในธุรกิจเกี่ยวกับการเช่าซื้อรถยนต์ประกอบกับปัจจัยต่าง ๆ
เพื่อที่บริษัทจะนำมากำหนดเงินวางประกันหรือเงินดาวน์และค่างวดที่ลูกค้าต้องผ่อนชำระต่อไป
ซึ่งปัจจัยดังกล่าวได้แก่

1. ต้นทุนดอกเบี้ยเงินกู้ของบริษัทในปัจจุบันและแนวโน้มอื่น ๆ ที่จะส่งผลกระทบต่อต้นทุนดังกล่าว
เช่น สภาวะเศรษฐกิจของประเทศ แนวโน้มการเปลี่ยนแปลงของอัตราดอกเบี้ยในตลาด
มาตรการของหน่วยงานรัฐบาลที่มีผลกระทบต่อการดำเนินธุรกิจของบริษัท เป็นต้น

2 ต้นทุนการดำเนินงานของบริษัท

3. คุณสมบัติของรถยนต์ที่ใช้เป็นหลักประกันในการเช่าซื้อ ได้แก่ ประเภทและยี่ห้อรถยนต์
สภาพและอายุการใช้งานของรถยนต์

4. คุณสมบัติของผู้เช่าซื้อและผู้ค้ำประกัน โดยเฉพาะในกรณีที่ผู้เช่าซื้อที่มีภูมิลำเนาในต่างจังหวัด
ซึ่งอาจมีความเสี่ยงในการติดตามหนี้ บริษัทจะคิดอัตราดอกเบี้ยกับลูกค้าเหล่านี้เพิ่มจากอัตราปกติ

3.2.4 ช่องทางการจัดจำหน่าย

บริษัทมีส่วนงานฝ่ายวิเคราะห์สินเชื่อ และฝ่ายการตลาดที่มีประสบการณ์ในการทำตลาดรถยนต์มือสอง
จำนวน 13 คน รับผิดชอบดูแลการหาลูกค้า
โดยจะมีการสร้างความสัมพันธ์ที่ดีกับผู้จัดจำหน่ายรถยนต์หลายราย
รวมทั้งจะหมุนเวียนประจำอยู่ตามสถานที่จำหน่ายของผู้จำหน่ายรถยนต์มือสองที่เป็นคู่ค้ากับบริษัท
ซึ่งผู้จำหน่ายรถยนต์ที่เป็นคู่ค้ากับบริษัทจะต้องได้รับอนุมัติตามขั้นตอนการพิจารณาและตรวจสอบผู้จำหน่ายรถยนต์ตามที่บริษัทกำหนด
ทั้งนี้บริษัทไม่ได้มีการทำสัญญาใดๆกับผู้จำหน่ายรถยนต์เหล่านั้น

ปัจจุบันบริษัทมีผู้จำหน่ายรถยนต์ที่เป็นคู่ค้ากับบริษัทจำนวนรวมทั้งสิ้น 180 ราย
ซึ่งทั้งหมดเป็นผู้จำหน่ายรถยนต์ที่ตั้งอยู่ในกรุงเทพมหานครและปริมณฑล โดยเป็นคู่ค้าประจำจำนวน
78 ราย ทั้งนี้บริษัทไม่มีการปล่อยสินเชื่อให้กับลูกค้าผ่านผู้จัดจำหน่ายรถยนต์รายใดเกินกว่าร้อยละ
30 ของสินเชื่อรวม
ซึ่งโดยปกติผู้จัดจำหน่ายรถยนต์จะมีการติดต่อทำธุรกิจกับบริษัทที่ให้บริการด้านเช่าซื้อหลายราย
แต่การแนะนำให้ลูกค้าผู้ซื้อรถยนต์ใช้บริการเช่าซื้อจากบริษัทใดขึ้นกับปัจจัยต่าง ๆ ได้แก่

- ความสัมพันธ์ระหว่างผู้จำหน่ายรถยนต์และบริษัทเช่าซื้อ

- คุณภาพและความรวดเร็วในการให้บริการแก่ลูกค้าผู้เช่าซื้อ

- ความรวดเร็วและความตรงต่อเวลาในการชำระเงินให้กับผู้จำหน่ายรถยนต์

- ความสม่ำเสมอและความเพียงพอของวงเงินที่จะรองรับการให้บริการ

- ความร่วมมือและให้การสนับสนุนการส่งเสริมการขายที่ผู้จำหน่ายรถยนต์จัดขึ้นในบางโอกาส

อย่างไรก็ตามจากประสบการณ์การดำเนินธุรกิจและการสร้างสายสัมพันธ์ที่ดีกับผู้จำหน่ายรถยนต์มาเป็นเวลานาน
จึงทำให้บริษัทสามารถทำการค้าในลักษณะการมีสิทธิเพียงรายเดียวในการให้บริการด้านสินเชื่อแก่ลูกค้า/ผู้ซื้อรถยนต์ของผู้จำหน่ายรถยนต์มือสองขนาดใหญ่บางรายได้

3.2.5 ภาวะการแข่งขัน

ผู้ประกอบการในธุรกิจเช่าซื้อและลิสซิ่ง สามารถแบ่งเป็นประเภทใหญ่ ๆ ได้ 3 ประเภท คือ
สถาบันการเงิน บริษัทเช่าซื้อและลิสซิ่งทั่วไป และบริษัทในเครือของผู้ผลิตและผู้จัดจำหน่ายรถยนต์
ในช่วง 2 – 3
ปีที่ผ่านมาจากสภาพอัตราดอกเบี้ยภายในประเทศที่ลดลงประกอบกับมีการขยายฐานการตลาดยานยนต์เข้ามาสู่ประเทศไทย
ส่งผลให้ธุรกิจมีการแข่งขันที่รุนแรง
ซึ่งการขยายฐานการตลาดของผู้ผลิตรถยนต์มักมีการจัดตั้งบริษัทในเครือเพื่อให้บริการด้านสินเชื่อแก่ผู้ซื้อรถยนต์อันเป็นการสนับสนุนการขาย
มีกิจกรรมทางการตลาดอย่างต่อเนื่องโดยเฉพาะด้านราคา
เนื่องจากมีต้นทุนทางการเงินที่ต่ำและได้รับชดเชยจากผู้ผลิต รถยนต์
ทำให้มีต้นทุนโดยรวมต่ำกว่าผู้ประกอบการเช่าซื้อและลีสซิ่งรายอื่น
นอกจากนี้สภาพคล่องที่มีอยู่มากในระบบการเงิน
ประกอบกับการปล่อยสินเชื่อในภาคธุรกิจและอุตสาหกรรมยังทำได้จำกัดเนื่องจากปัญหาหนี้ด้อยคุณภาพ
สถาบันการเงินจึงมุ่งเน้นที่จะปล่อยสินเชื่อเช่าซื้อรถยนต์เพิ่มมากขึ้น
และมีการแข่งขันทั้งในเรื่องของการลดอัตราดอกเบี้ย ยอดจัดเช่าซื้อ
อัตราส่วนการจ่ายเงินดาวน์ขั้นต่ำจากเดิมประมาณร้อยละ 25 – 30 ของราคาตลาด
เหลือเพียงร้อยละ 12 – 15 ของราคาตลาด รวมทั้งการขยายระยะเวลาผ่อนซึ่งจากเดิมไม่เกิน
48 เดือน มาเป็นไม่เกิน 60 เดือน

นับตั้งแต่ต้นปี 2545 เป็นต้นมา
อัตราดอกเบี้ยสำหรับสินเชื่อเพื่อการเช่าซื้อรถยนต์ใหม่ของบริษัทเงินทุนได้ปรับตัวลดลงมาอยู่ที่ระดับเฉลี่ยร้อยละ
3.25 – 4.0 ต่อปี สำหรับรถยนต์นั่งและระดับเฉลี่ยที่ร้อยละ 3.5 – 4.5
ต่อปีสำหรับรถยนต์เพื่อการพาณิชย์
โดยอัตราดอกเบี้ยสำหรับสินเชื่อเพื่อเช่าซื้อรถยนต์มือสองจะอยู่ในช่วงร้อยละ 4.5 –7.0 ต่อปี
ขึ้นกับอายุรถยนต์และภูมิลำเนาของผู้เช่าซื้อ

ผู้ประกอบธุรกิจที่เป็นสถาบันการเงิน บริษัทในเครือของผู้ผลิตและผู้จัดจำหน่ายรถยนต์
หรือบริษัทเช่าซื้อและลิสซิ่งรายใหม่
มักจะให้ความสำคัญและเน้นการปล่อยสินเชื่อเพื่อเช่าซื้อรถยนต์ใหม่เป็นหลัก
เนื่องจากบริษัทเหล่านี้มีฐานเงินทุนที่มีต้นทุนต่ำ
จึงมีความสามารถในการแข่งขันในตลาดเช่าซื้อรถยนต์ใหม่ที่มีอัตราดอกเบี้ยต่ำมากกว่าที่จะยอมรับความเสี่ยงของการแข่งขันในตลาดเช่าซื้อรถยนต์มือสองถึงแม้จะมีอัตราดอกเบี้ยที่สูงกว่า
ทั้งนี้ในตลาดรถยนต์มือสองความเสี่ยงไม่ได้จำกัดอยู่ที่คุณภาพของลูกหนี้เหมือนกับการให้เช่าซื้อรถยนต์ใหม่
คุณภาพของสินทรัพย์หรือรถยนต์ยังมีผลอย่างมากต่อความเสี่ยงในธุรกิจ
ซึ่งผู้ประกอบการจะต้องมีบุคลากรที่มีความรู้
ประสบการณ์ในการทำการตลาดและประเมินสภาพและราคาของรถยนต์มือสองได้อย่างถูกต้อง

อย่างไรก็ตามจากสภาวะการแข่งขันทำให้อัตราดอกเบี้ยสินเชื่อเช่าซื้อรถยนต์ลดต่ำลงโดยเฉพาะรถยนต์ใหม่
ทำให้ผู้ประกอบการบางแห่งมีการปรับตัวและขยายสัดส่วนไปยังการให้สินเชื่อสำหรับรถยนต์มือสองที่มีอัตราดอกเบี้ยที่สูงกว่า
ทั้งนี้เพื่อรักษาส่วนต่างของดอกเบี้ย (margin) ไม่ให้ลดต่ำลงมาก

สำหรับบริษัทที่ให้บริการสินเชื่อเพื่อเช่าซื้อรถยนต์มือสอง ซึ่งเป็นคู่แข่งโดยตรงกับบริษัท ได้แก่ บริษัท
ซิตี้ลิสซิ่ง จำกัด บริษัท เอเชียเสริมกิจ จำกัด และบริษัท แหลมทองเศรษฐการ จำกัด
ซึ่งบริษัทดังกล่าวไม่ได้จดทะเบียนในตลาดหลักทรัพย์ฯ
โดยมีผลการดำเนินงานและฐานะทางการเงินสรุปได้ดังนี้

+------------------------+-----------+----------+----------+---------+
| ปี 2544*                | บ         | บ        | บจ.เอเ   | บจ.แ    |
|                        | มจ.ราชธานี | จ.ซิตี้ลิสซิ่ง | ชียเสริมกิจ | หลมทองเ |
| (หน่วย : ล้านบาท)        | ลิสซิ่ง      |          |          | ศรษฐการ |
+------------------------+-----------+----------+----------+---------+
| รายได้จากการเช่าซื้อ       | 68.68     | 55.92    | 315.62   | 11.75   |
+------------------------+-----------+----------+----------+---------+
| รายได้รวม               | 102.87    | 63.03    | 361.14   | 12.73   |
+------------------------+-----------+----------+----------+---------+
| กำไรสุทธิ                | (17.92)   | 6.30     | 70.98    | 1.11    |
+------------------------+-----------+----------+----------+---------+
| ลูกหนี้ตามสัญญาเช่าซื้อ-สุทธิ   | 418.06    | 339.29   | 2,848.25 | 114.05  |
+------------------------+-----------+----------+----------+---------+
| สินทรัพย์รวม              | 465.78    | 391.91   | 2,915.86 | 119.41  |
+------------------------+-----------+----------+----------+---------+
| หนี้สินรวม                | 323.15    | 256.17   | 2,755.05 | 94.94   |
+------------------------+-----------+----------+----------+---------+
| ทุนที่ออกและเรียกชำระแล้ว   | 168.00    | 50.00    | 460.00   | 20.00   |
+------------------------+-----------+----------+----------+---------+
| ส่วนของผู้ถือหุ้น            | 142.63    | 135.75   | 160.81   | 24.47   |
+------------------------+-----------+----------+----------+---------+

หมายเหตุ * งบการเงินปี 2545 ยังไม่สามารถหาได้ เนื่องจากบริษัทต่าง ๆ
ยังไม่ได้แสดงงบการเงินประจำปี 2545

3.2.6 แนวโน้มอุตสาหกรรม

ธุรกิจเช่าซื้อรถยนต์มีความสัมพันธ์โดยตรงกับภาวะการเติบโตในอุตสาหกรรมรถยนต์ ในปี 2545
กลุ่มบริษัทรถยนต์ยอดจำหน่ายรถยนต์ใหม่โดยรวมประมาณ 400,000 คันเพิ่มขึ้นจากปี
2544ประมาณร้อยละ 38
ดังนั้นอุตสาหกรรมรถยนต์จึงมีแนวโน้มที่จะเติบโตเพิ่มขึ้นจากปัจจัยภาวะอัตราดอกเบี้ยที่ทรงตัวอยู่ในระดับที่ต่ำ
และการแนะนำรถยนต์รุ่นใหม่เข้าสู่ตลาดอย่างต่อเนื่อง
รวมถึงการครบกำหนดการเปลี่ยนรถของลูกค้า

ในส่วนของยอดจำหน่ายรถยนต์มือสองนั้น บริษัทคาดว่าจะมีการเติบโตประมาณ 3 เท่า
ของยอดจำหน่ายรถยนต์ใหม่ ทั้งนี้พิจารณาจากสถิติการโอนเปลี่ยนมือทะเบียนรถยนต์ของกองทะเบียน
กรมขนส่งทางบกในช่วงที่ผ่านมา

+------------------+-------+-------+-------+-------+-------+----------+
| สถิติยอดจำหน่าย     |       |       |       |       |       |          |
| รถยนต์ใหม่ในประเทศ |       |       |       |       |       |          |
|                  |       |       |       |       |       |          |
|  (หน่วย : คัน)     |       |       |       |       |       |          |
+------------------+-------+-------+-------+-------+-------+----------+
| ตลาดรถยนต์นั่ง      | 2540* | 2541* | 2542* | 2     | 2     | 2545**   |
|                  |       |       |       | 543** | 544** |          |
+------------------+-------+-------+-------+-------+-------+----------+
| 1) รถยนต์นั่ง       | 13    | 4     | 6     | 8     | 10    | 126,353  |
|                  | 2,070 | 6,399 | 6,864 | 3,106 | 4,502 |          |
+------------------+-------+-------+-------+-------+-------+----------+
| 2) รถยนต์เชิงพาณิชย์ | 23    | 9     | 15    | 17    | 19    | 283,009  |
|                  | 1,172 | 7,844 | 1,508 | 9,083 | 2,550 |          |
+------------------+-------+-------+-------+-------+-------+----------+
| รวม              | 36    | 14    | 21    | 26    | 29    | 409,362  |
|                  | 3,342 | 4,243 | 8,372 | 2,189 | 7,052 |          |
+------------------+-------+-------+-------+-------+-------+----------+

ที่มา : *ธนาคารแห่งประเทศไทย และบริษัทโตโยต้า มอเตอร์ ประเทศไทย จำกัด

**สภาอุตสาหกรรมแห่งประเทศไทย รวบรวมโดยบริษัท โตโยต้า มอเตอร์ ประเทศไทย จำกัด

หากพิจารณาตัวเลขสินเชื่อเพื่อการเช่าซื้อรถยนต์ของธุรกิจเงินทุน
จะเห็นว่ามีอัตราการขยายตัวอย่างสูงนับตั้งแต่ปี 2543 เป็นต้นมา
หลังจากที่มีการชะลอตัวนับตั้งแต่วิกฤตการณ์ทางการเงินในปี 2540 กล่าวคือ
สินเชื่อเพื่อการเช่าซื้อรถยนต์ได้เพิ่มขึ้นจาก 14,430 ล้านบาท ในปี 2542 เป็น 23,873 ล้านบาท
และ 45,721 ล้านบาท ในปี 2543 และ ปี 2544 ตามลำดับหรือเพิ่มขึ้นร้อยละ 65.4 และ 91.5
ในปี 2543 และปี 2544 ตามลำดับ ในปี 2545 ยอดสินเชื่อเพื่อเช่าซื้อรถยนต์ได้เพิ่มขึ้นเป็น
79,328 ล้านบาท หรือเพิ่มขึ้นร้อยละ 73.5 เมื่อเทียบกับปี 2544
การขยายตัวอย่างก้าวกระโดดดังกล่าวส่งผลให้สัดส่วนสินเชื่อเพื่อเช่าซื้อรถยนต์เมื่อเทียบกับสินเชื่อทั้งหมดในระบบบริษัทเงินทุนขยับสูงขึ้นจากอดีตที่ไม่เกินร้อยละ
10 มาเป็นร้อยละ 16, 27 และ 45 ในปี 2543 ปี 2544 และปี 2545 ตามลำดับ
และเป็นสัดส่วนที่สูงที่สุดเมื่อเทียบกับการปล่อยสินเชื่อประเภทอื่นนับตั้งแต่ปี 2544 เป็นต้นมา
ซึ่งการขยายตัวของสินเชื่อเพื่อการเช่าซื้อรถยนต์ดังกล่าวเป็นปัจจัยหลักที่ทำให้ยอดสินเชื่อรวมในระบบบริษัทเงินทุนปรับตัวสูงขึ้น
กล่าวคือ มีอัตราเพิ่มร้อยละ 15.3 และ 4.8 ในปี 2544 และปี 2545 ตามลำดับ
ทั้งนี้หากไม่รวมสินเชื่อเพื่อการเช่าซื้อรถยนต์ อัตราการขยายตัวดังกล่าวจะลดลงเหลือร้อยละ 0.5
และ -20.5 ในปี 2544 และปี 2545 ตามลำดับ

ตารางเปรียบเทียบเงินให้กู้ยืมและลูกหนี้แยกตามประเภทธุรกิจของบริษัทเงินทุน ณ วันที่ 31
ธันวาคม 2543, 2544 และ 2545

หน่วย : ล้านบาท

+--------------------------+-------------+------------+---------------+
| รายการ                   | 2543        | 2544       | 2545          |
+==========================+=============+============+===============+
| 1. อุตสาหกรรม             | 24,341.7    | 23,345.2   | 17,880.0      |
+--------------------------+-------------+------------+---------------+
| 2. บริโภคส่วนบุคคล          | 41,644.8    | 60,238.2   | 91,490.0      |
|                          |             |            |               |
| 2.1 บ้าน                  | 10,886.0    | 9,890.5    | 6,562.3       |
|                          |             |            |               |
| 2.2 เช่าซื้อรถยนต์           | 23,873.4    | 45,720.6   | 79,327.8      |
|                          |             |            |               |
| 2.3 อื่น ๆ                 | 6,885.4     | 4,845.4    | 5,600.0       |
+--------------------------+-------------+------------+---------------+
| 3. ธนาคารและธุรกิจการเงิน   | 13,392.0    | 25,464.5   | 22,071.8      |
+--------------------------+-------------+------------+---------------+
| 4. ธุรกิจการเช่าซื้อ          | 1,872.8     | 909.0      | 656.6         |
+--------------------------+-------------+------------+---------------+
| 5. ค้าส่งและค้าปลีก          | 8,589.0     | 6,631.7    | 5,550.6       |
+--------------------------+-------------+------------+---------------+
| 6. ก่อสร้างและอสังหาริมทรัพย์  | 31,182.2    | 26,588.2   | 24,385.4      |
+--------------------------+-------------+------------+---------------+
| 7. สาธารณูปโภคและบริการ    | 20,429.4    | 20,874.3   | 12,286.2      |
+--------------------------+-------------+------------+---------------+
| 8. การนำเข้า              | 2,128.5     | 3,430.2    | 1,309.4       |
+--------------------------+-------------+------------+---------------+
| 9. การส่งออก              | 2,029.0     | 1,094.1    | 1,341.4       |
+--------------------------+-------------+------------+---------------+
| 10. เกษตร ประมง ป่าไม้     | 1,697.8     | 1,194.7    | 1,161.6       |
| เหมืองแร่                  |             |            |               |
+--------------------------+-------------+------------+---------------+
| รวม                      | 147,307.2   | 169,770.3  | 177,936.4     |
+--------------------------+-------------+------------+---------------+

ที่มา : ธนาคารแห่งประเทศไทย (http://www.bot.or.th)

ปัจจัยบวกที่ผลักดันให้ตลาดสินเชื่อเช่าซื้อรถยนต์ขยายตัวเพิ่มสูงขึ้น ได้แก่ ยอดจำหน่าย
รถยนต์ที่เพิ่มขึ้น ประกอบกับทิศทางของอัตราดอกเบี้ยที่ลดลงในช่วง 2 - 3 ปีที่ผ่านมา
รวมถึงการแข่งขันในระบบที่นำไปสู่การลดเงื่อนไขในการให้สินเชื่อ อาทิ
การลดเงินดาวน์ควบคู่กับการขยายระยะเวลาการผ่อนชำระ
ส่งผลให้ผู้ซื้อรถยนต์มีการเปลี่ยนแปลงจากการซื้อด้วยเงินสดมาเป็นการผ่อนชำระมากขึ้น

ในส่วนของตลาดรถยนต์มือสองนั้น
ผลจากการที่ราคารถยนต์ใหม่ได้ปรับตัวสูงขึ้นทำให้ผู้ซื้อจำนวนหนึ่งไม่สามารถสู้ราคาได้
และต้องหันไปซื้อรถยนต์มือสองแทน
ประกอบกับอัตราดอกเบี้ยสำหรับการเช่าซื้อรถยนต์มือสองที่อยู่ในระดับต่ำประมาณร้อยละ 4.5 – 7
ต่อปี ทำให้ลูกค้ากลุ่มนี้ซึ่งปกติมีรายได้ไม่มาก มีความสามารถในการผ่อนชำระได้ดีขึ้น
เป็นปัจจัยบวกที่ทำให้การให้สินเชื่อเช่าซื้อรถยนต์มือสองเพิ่มสูงขึ้น
นอกจากนี้การที่ธนาคารแห่งประเทศไทยมีนโยบายผ่อนผันให้บริษัทเงินทุนปล่อยสินเชื่อเพื่อการเช่าซื้อรถยนต์มือสองจากเดิมที่ให้ได้เฉพาะรถยนต์ที่ซื้อจากผู้จำหน่ายรถยนต์
ได้แก่ ดีลเลอร์ หรือเต๊นท์รถเท่านั้น
มาเป็นสามารถให้สินเชื่อในส่วนที่เป็นการซื้อขายระหว่างบุคคลธรรมดาได้ด้วย
ก็เป็นปัจจัยเสริมที่ทำให้อัตราการขยายตัวของสินเชื่อเพื่อการเช่าซื้อรถยนต์โดยรวมเพิ่มสูงขึ้น

สำหรับแนวโน้มการเติบโตของสินเชื่อเพื่อการเช่าซื้อรถยนต์ในปี 2546
คาดว่าจะมีอัตราการขยายตัวที่สูงอย่างต่อเนื่องตามการเติบโตของยอดจำหน่ายรถยนต์
โดยสมาคมผู้ค้ารถยนต์ใหม่ได้คาดการณ์ว่ายอดจำหน่ายรถยนต์โดยรวมในปี 2546 จะเพิ่มขึ้นกว่าปี
2545 ทั้งนี้มีสาเหตุมาจากปัจจัยสำคัญ ๆ ได้แก่ ทิศทางเศรษฐกิจของประเทศที่เริ่มฟื้นตัวชัดเจนขึ้น
อัตราดอกเบี้ยเงินฝากที่ยังคงอยู่ในระดับที่ต่ำ ส่งผลให้มีการใช้จ่ายมากขึ้นแทนการออม
ประกอบกับการจัดกิจกรรมส่งเสริมการขายของบริษัทรถยนต์ โดยเฉพาะแคมเปญดาวน์น้อย
ดอกเบี้ยต่ำ ผ่อนนาน และการบริการหลังการขายที่ให้เงื่อนไขดีขึ้น
รวมทั้งการที่ผู้ผลิตรถยนต์แต่ละยี่ห้อแนะนำรถยนต์รุ่นใหม่ ๆ ออกสู่ตลาดอย่างต่อเนื่อง
ล้วนเป็นปัจจัยดังกล่าวกระตุ้นให้ผู้บริโภคตัดสินใจซื้อรถยนต์ง่ายขึ้น

ปัจจัยดังกล่าวข้างต้นไม่เพียงจะผลักดันให้ตลาดรถยนต์ในประเทศมีแนวโน้มขยายตัวสูงขึ้น
แต่ยังทำให้การให้สินเชื่อเพื่อการเช่าซื้อรถยนต์ในระบบขยายตัวสูงขึ้นเช่นกัน
โดยมีการคาดการณ์ว่าสินเชื่อเพื่อการเช่าซื้อรถยนต์ในปี 2546
ยังมีแนวโน้มที่จะขยายตัวสูงขึ้นเมื่อเทียบกับปี 2545

3.3 การจัดหาผลิตภัณฑ์หรือบริการ

3.3.1 แหล่งที่มาของเงินทุน

แหล่งที่มาของเงินทุนของบริษัท ณ วันที่ 31 ธันวาคม 2544 และ ณ วันที่ 31 ธันวาคม 2545
ประกอบด้วย

(หน่วย : ล้านบาท)

  ------------------------------------------------------------------------
                           2544                    2545         
  ------------------------ ----------- ----------- ------------ ----------
                           จำนวนเงิน    สัดส่วน (%)   จำนวนเงิน     สัดส่วน (%)

  เงินกู้ยืมระยะสั้น *           187.32      43.45       157.48       20.13

  เงินกู้ยืมกรรมการ            58.06       13.47                    

  หุ้นกู้                      -           -           180.00       23.01

  เงินกู้ยืมระยะยาว            43.09       9.99        86.68        11.08

  รวมเงินกู้ยืม                288.47      66.91       424.16       54.22

  ส่วนของผู้ถือหุ้น              142.63      33.09       358.06       45.78

  รวม                      431.10      100.00      782.22       100.00
  ------------------------------------------------------------------------

* พิจารณาจัดกลุ่มเงินกู้ยืมระยะสั้น โดยรวมเงินเบิกเกินบัญชี
เงินกู้ยืมระยะยาวที่ครบกำหนดชำระคืนภายใน1 ปี

แหล่งที่มาของเงินทุนของบริษัท ณ วันที่ 31 ธันวาคม 2545
มีสัดส่วนมาจากเงินทุนส่วนของผู้ถือหุ้นร้อยละ 45.78 และส่วนของเงินกู้ยืมร้อยละ 54.22
โดยส่วนของเงินกู้ยืมเป็นเงินกู้ธนาคารและสถาบันการเงินในประเทศประมาณร้อยละ 31.21
และโดยการออกหุ้นกู้ประมาณร้อยละ 23.01

3.3.2 การให้กู้ยืมเงิน

บริษัทมีนโยบายปล่อยสินเชื่อโดยเน้นคุณภาพของลูกค้าเป็นสำคัญ
โดยลูกค้าส่วนมากของบริษัทเป็นลูกค้าบุคคลธรรมดารายย่อยทั่วไป
บริษัทพิจารณาอนุมัติสินเชื่อเช่าซื้อสำหรับลูกค้าบุคคลธรรมดาโดยพิจารณาจากความสามารถในการชำระหนี้ของลูกค้าประกอบกับเครดิตของผู้ค้ำประกัน
โดยจะพิจารณาจากความมั่นคงของรายได้ อาชีพ
รวมไปถึงสถานที่อยู่อาศัยหรือสถานที่ทำงานของลูกค้า
การตรวจดูประวัติของลูกค้าแต่ละรายอย่างละเอียด
รวมทั้งมีเจ้าหน้าที่คอยกำกับดูแลแต่ละขั้นตอนด้วยความระมัดระวัง

ขั้นตอนการพิจารณาสินเชื่อ

[]

เนื่องจากการดำเนินธุรกิจการเช่าซื้อจะต้องเกี่ยวข้องกับกลุ่มผู้จำหน่ายรถยนต์มือสองและกลุ่มลูกค้าบุคคลรายย่อย
ดังนั้น บริษัทจึงจำเป็นจะต้องมีขั้นตอนในการพิจารณาตรวจสอบผู้จำหน่ายรถยนต์
และขั้นตอนการพิจารณาปล่อยสินเชื่อแก่ลูกค้า ดังต่อไปนี้

1) ขั้นตอนการพิจารณาและตรวจสอบผู้จำหน่ายรถยนต์เบื้องต้น

บริษัทจัดให้มีขั้นตอนในการพิจารณาและตรวจสอบผู้ค้ารถยนต์ เพื่อดำเนินการอนุมัติผู้ค้ารถยนต์
โดยมีการปฏิบัติงานดังนี้

1. เจ้าหน้าที่สินเชื่อทำการขยายตลาดเพื่อเพิ่มปริมาณการปล่อยสินเชื่อ
โดยมีการแบ่งพื้นที่รับผิดชอบในกรุงเทพมหานครและปริมณฑล

1.  เจ้าหน้าที่สินเชื่อสำรวจผู้ค้ารถยนต์
    พร้อมทั้งทำประวัติของผู้ค้าและผลงานที่ผ่านมาว่ามีความชำนาญ เชี่ยวชาญ
    และเป็นผู้มีความซื่อสัตย์ยุติธรรมต่ออาชีพหรือไม่

2.  ตรวจสอบคุณภาพรถยนต์ ชนิดของรถยนต์
    มีอายุของรถยนต์ว่าเป็นรถที่ตรงกับเป้าหมายที่ทางบริษัทต้องการ คือ
    เป็นรถที่ไม่เกิดอุบัติเหตุหนัก อายุไม่เกิน 10 ปี เป็นรถเก๋ง หรือรถบรรทุกเล็ก (Pick up)

3.  ผู้ค้ามีสถานที่ค้าขายและอยู่ในพื้นที่ทำการค้าอย่างถูกต้องตามกฎหมายด้วยหรือไม่ เช่น
    เป็นตลาดรถยนต์ที่มีการขึ้นป้ายโฆษณา หรือเปิดเป็นสถานที่ซึ่งใช้กับรถยนต์เท่านั้น

2.  เจ้าหน้าที่สินเชื่อทำคำขอเปิดตลาดตามใบคำขอที่ทางบริษัทจัดไว้เพื่อจัดทำประวัติต่างๆตามข้อ
    1 ส่งให้รองกรรมการผู้จัดการฝ่ายสินเชื่อตรวจสอบและอนุมัติในเบื้องต้น

3.  รองกรรมการผู้จัดการฝ่ายสินเชื่อออกสำรวจตลาดและนัดพบกับผู้ค้าตามสถานที่ค้ารถยนต์หรือตลาดนัดรถยนต์เพื่อตรวจสอบ
    และทำความเข้าใจกับผู้ค้าถึงเรื่องเงื่อนไขการปฏิบัติงานจริง และวัตถุประสงค์ของบริษัท

4.  กรณีอนุมัติจะส่งเรื่องต่อไปเปิดทำใบระบบการเงิน
    และส่งเรื่องต่อให้กรรมการผู้จัดการอนุมัติอีกครั้งหนึ่ง

5.  จัดเก็บประวัติผู้ค้าตามพื้นที่และเจ้าหน้าที่สินเชื่อที่รับผิดชอบ

2) ขั้นตอนการพิจารณาสินเชื่อเบื้องต้น

เมื่อเจ้าหน้าที่การตลาดได้รับการติดต่อจากผู้จำหน่ายรถยนต์หรือลูกค้า
เจ้าหน้าที่จะต้องทำการตรวจดูสภาพรถยนต์ ประเมินราคารถยนต์ และกำหนดยอดจัดเช่าซื้อ
พร้อมทั้งให้คำอธิบายรูปแบบการทำสัญญาและเงื่อนไขในการเช่าซื้อให้เหมาะสมกับลูกค้าแต่ละราย
นอกจากนี้เจ้าหน้าที่สินเชื่อต้องเก็บรวบรวมข้อมูลและเอกสารต่าง ๆ
ที่จำเป็นของลูกค้าและผู้ค้ำประกัน
เพื่อส่งให้เจ้าหน้าที่แผนกเครดิตและตรวจสอบวิเคราะห์คุณสมบัติของลูกค้าและผู้ค้ำประกันต่อไป

3) ขั้นตอนการพิจารณาคุณสมบัติและคัดเลือกลูกค้า

เจ้าหน้าที่แผนกเครดิตและตรวจสอบทำการตรวจสอบความถูกต้องของข้อมูล หลักฐานเอกสารทั้งหมด
รวมถึงการวิเคราะห์เครดิตพิจารณาความน่าเชื่อถือความสามารถในการชำระหนี้ของลูกค้า
เมื่อเจ้าหน้าที่ตรวจสอบข้อมูลเรียบร้อยแล้ว
จะต้องออกรายงานการตรวจสอบเพื่อให้ประกอบการอนุมัติพร้อมกับเสนอคำแนะนำแก่ผู้มีอำนาจอนุมัติต่อไป

4) ขั้นตอนการอนุมัติสินเชื่อ

ข้อมูลทั้งหมดจะถูกนำเสนอต่อผู้มีอำนาจอนุมัติวงเงินสินเชื่อเพื่อพิจารณาอนุมัติสินเชื่อ
ดังมีรายละเอียดวงเงินสินเชื่อและผู้มีอำนาจอนุมัติวงเงินสินเชื่อเช่าซื้อ ดังต่อไปนี้

+-------------------+---------------------+----------------------------+
| วงเงินสินเชื่อ (บาท)  |                     | ผู้มีอำนาจอนุมัติ                |
+-------------------+---------------------+----------------------------+
| เงินดาวน์น้อยกว่า 25% | เงินดาวน์มากกว่า 25%   |                            |
+-------------------+---------------------+----------------------------+
| 100,000           | 200,000             | ผู้ช่วยก                      |
|                   |                     | รรมการผู้จัดการสายงานด้านสินเชื่อ |
| 100,000 – 200,000 | 200,000 – 400,000   |                            |
|                   |                     | รองกรรมการผู้จัดการ           |
| 200,000 –         | 400,000 – 3,000,000 |                            |
| 2,000,000         |                     | กรรมการผู้จัดการ              |
|                   | 3,000,000 –         |                            |
| 2,000,000 –       | 5,000,000           | ประธานบริหาร                |
| 4,000,000         |                     |                            |
|                   | มากกว่า 5,000,000    | คณะกรรมการบริษัท             |
| มากกว่า 4,000,000  |                     |                            |
+-------------------+---------------------+----------------------------+

5) ขั้นตอนหลังผ่านกระบวนการอนุมัติสินเชื่อ

เมื่อมีการอนุมัติสินเชื่อแล้ว เจ้าหน้าที่ฝ่ายกระบวนการสินเชื่อจะต้องจัดเก็บข้อมูลต่าง ๆ
ของลูกค้าและผู้ค้ำประกันเข้าระบบคอมพิวเตอร์ของบริษัท เพื่อเป็นหลักฐานให้ฝ่ายต่าง ๆ
ติดตามดูแลลูกค้าต่อไป รวมทั้งรับผิดชอบดูแลเรื่องความครบถ้วนของเอกสาร
นอกจากนี้เจ้าหน้าที่ต้องแจ้งทำประกันรถยนต์เพื่อคุ้มครองรถยนต์ด้วย

6) ขั้นตอนการปฏิบัติต่อลูกค้า

เจ้าหน้าที่แผนกสัญญาประกันภัยจะทำการออกหนังสือสัญญาเช่าซื้อให้แก่ผู้เช่าและลูกค้าผู้เช่าซื้อ
และผู้ค้ำประกันได้ลงลายมือชื่อผูกพันตามสัญญาเช่าซื้อกับบริษัทเป็นที่เรียบร้อยแล้ว
บริษัทจะจัดเตรียมเรื่องการชำระเงินให้กับผู้จำหน่ายรถยนต์
พร้อมทั้งจัดให้ลูกค้ามีการประกันภัยรถยนต์ที่คุ้มครองทันทีที่มีการส่งมอบรถยนต์ให้กับลูกค้า
โดยมีบริษัทเป็นผู้รับประโยชน์ นอกจากนั้นบริษัทจะให้บริการต่ออายุกรมธรรม์
และให้การดูแลบริการลูกค้าในเรื่องงานทะเบียนรถยนต์
ตลอดระยะเวลาที่ยังมีการผ่อนชำระกับบริษัท
แผนกการเงินจะดูแลลูกค้าในส่วนการรับชำระค่างวดตามอายุสัญญาเช่าซื้อ
โดยลูกค้าสามารถผ่อนชำระค่างวดได้หลายวิธี เช่น การชำระค่างวดผ่านธนาคาร
ชำระโดยเช็คลงวันที่ล่วงหน้า หรือทางธนาณัติ
ปัจจุบันบริษัทได้ทำการปรับปรุงวิธีการชำระค่างวดของลูกค้า
โดยบริษัทได้เข้าร่วมกับธนาคารชั้นนำในการที่ลูกค้าสามารถชำระค่างวดผ่านธนาคารแบบ on-line
เพื่อเพิ่มความสะดวกสบายให้แก่ลูกค้า
และในขณะเดียวกันสามารถเพิ่มประสิทธิภาพการจัดเก็บค่างวด
รวมทั้งสามารถลดขั้นตอนภาระการตรวจสอบของฝ่ายการเงิน

เมื่อลูกค้าได้ผ่อนชำระค่างวดครบถ้วนแล้ว จะส่งต่อให้แผนกแจ้งโอนกรรมสิทธิ
เพื่อจัดการโอนกรรมสิทธิ์ และจัดทำบันทึกประวัติของลูกค้า
ในกรณีที่ลูกค้ามีการโอนสิทธิให้ผู้เช่าซื้อรายใหม่
จะต้องเริ่มพิจารณาคุณสมบัติผู้เช่าซื้อและคุณสมบัติผู้ค้ำประกันใหม่

7) ขั้นตอนการควบคุมสินเชื่อ

ในกรณีลูกค้าผิดสัญญาค้างชำระค่างวด บริษัทจะให้เจ้าหน้าที่แผนกติดตามหนี้สินปฏิบัติหน้าที่ดังนี้

- กรณีผิดนัดชำระงวดที่ 1 เจ้าหน้าที่จะส่งจดหมายเตือนฉบับที่ 1
พร้อมกับการส่งเจ้าหน้าที่เพื่อติดตามและทวงถามลูกค้า
ทั้งนี้บริษัทจะเริ่มคิดเบี้ยปรับทันที่เมื่อผิดนัดชำระงวดที่ 1
โดยอัตราเบี้ยปรับเป็นไปตามที่สำนักงานคณะกรรมการการคุ้มครองผู้บริโภค (สคบ.) กำหนด
หรือเท่ากับอัตราดอกเบี้ย MLR ของธนาคารกรุงไทย จำกัด (มหาชน) บวกด้วยร้อยละ 10 ต่อปี

- กรณีผิดนัดชำระงวดที่ 2 และงวดที่ 3
เจ้าหน้าที่จะส่งจดหมายเตือนเพื่อเร่งรัดเบื้องต้นและตรวจสอบ ติดตามทวงถามลูกค้า
และออกรายงานการติดตามเบื้องต้นพร้อมคำเสนอแนะ และผลจากการติดตามลูกค้า

- กรณีผิดนัดชำระ 3 งวดขึ้นไป ทำรายงานส่งให้ฝ่ายเร่งรัดหนี้สินเพื่อบอกเลิกสัญญาเช่าซื้อ
โดยให้เวลาอีก 30 วัน เมื่อครบกำหนดระยะเวลา
ลูกค้าไม่มาติดต่อบริษัทจะดำเนินการเร่งรัดและยึดรถยนต์คืน
หากบริษัทไม่สามารถติดตามยึดรถยนต์คืนมาได้หรือในกรณีที่ขายประมูลรถยึดมาได้แต่ได้เงินไม่พอที่จะชำระหนี้คงเหลือ
บริษัทจะดำเนินการทางกฎหมายกับลูกค้าและผู้ค้ำประกันต่อไป
โดยจะเป็นการฟ้องร้องคดีเพื่อให้ได้หนี้คืนมากที่สุด นอกจากนี้บริษัทจะต้องจัดทำ black list
เพื่อเป็นข้อมูลในการให้สินเชื่อเช่าซื้อสำหรับลูกค้ารายดังกล่าวต่อไป

สำหรับสัญญาเช่าซื้อที่ทำขึ้นตั้งแต่วันที่ 1 กันยายน 2543
ซึ่งอยู่ภายใต้การควบคุมของสำนักงานคณะกรรมการการคุ้มครองผู้บริโภค (สคบ.) นั้น
มีข้อกำหนดให้บริษัทหรือผู้ประกอบการให้เช่าซื้อรถยนต์ทุกราย
หากนำรถออกประมูลขายได้ราคาเกินกว่าจำนวนหนี้คงค้างตามสัญญา
จะต้องคืนเงินส่วนเกินให้กับผู้เช่าซื้อ ในทางกลับกันหากมีส่วนขาดทุน
ผู้เช่าซื้อก็ต้องชำระคืนเป็นค่าเสียหายให้กับผู้ให้เช่าซื้อ

8) ขั้นตอนการประมูลรถยนต์ที่ยึดได้

เมื่อมีการยึดรถยนต์คืนมาแล้ว บริษัทจะแจ้งให้ลูกค้ามาปิดบัญชีภายในเวลาที่กำหนด
ถ้าลูกค้าไม่มาติดต่อตามเวลาที่กำหนดไว้ บริษัทจะนำรถยนต์ดังกล่าวไปประมูลขายต่อสาธารณชน
โดยบริษัทจะทำการปิดประกาศจำหน่ายรถยนต์ที่ยึดได้ ณ ที่ทำการของบริษัท
รวมทั้งแจ้งจำหน่ายรถยนต์ที่ได้ยึดคืนมาต่อผู้จำหน่ายรถยนต์มือสองที่มีความประสงค์ที่จะซื้อ
โดยผู้เข้าร่วมประมูลสามารถตรวจสอบสภาพรถยนต์ที่ประมูลตามสถานที่และเวลาที่ได้กำหนดไว้ในประกาศ
ผู้เข้าร่วมประมูลจะต้องยื่นซองประมูลที่ที่ทำการของบริษัท
ผู้ให้ราคาเสนอซื้อสูงสุดถือเป็นผู้ชนะการประมูลจะได้รับโอนกรรมสิทธิ์

การประมูลขายรถยึดของบริษัทจะมีแผนกสินเชื่อเป็นผู้กำหนดราคากลางที่ใช้เป็นฐานในการพิจารณาประมูลขายทุกครั้ง
และต้องรายงานการประมูลขายให้กับกรรมการผู้จัดการทราบทุกครั้ง

3.  การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

-   เงินกู้ยืม

ในปี 2544 บริษัทได้กู้ยืมเงินจากผู้บริหาร ผู้ถือหุ้นใหญ่ และผู้ที่เกี่ยวข้องกับบุคคลดังกล่าว
โดยมีกำหนดชำระคืนเมื่อทวงถาม และไม่มีหลักทรัพย์ค้ำประกัน เป็นจำนวนสุทธิรวมทั้งสิ้น 58.06
ล้านบาท คิดเป็นร้อยละ 20.13 ของเงินกู้ยืมรวม
ปัจจุบันบริษัทได้ชำระคืนเงินกู้ดังกล่าวทั้งจำนวนแล้ว

-   หุ้นกู้

เมื่อวันที่ 14 พฤษภาคม 2545 บริษัทได้มีการจัดหาเงินทุนโดยการออกหุ้นกู้จำนวน 180 ล้านบาท
อายุ 2 ปี อัตราดอกเบี้ยคงที่ที่ร้อยละ 7.00 ต่อปี ซึ่งในจำนวนนี้มีผู้บริหาร ผู้ถือหุ้นรายใหญ่
และผู้ที่เกี่ยวข้องกับบุคคลดังกล่าวลงทุนในหุ้นกู้ดังกล่าวจำนวน 85 ล้านบาท คิดเป็นร้อยละ 20.21
ของเงินกู้ยืมรวม

(รายละเอียดของรายการ ปรากฏในส่วนที่ 2 ข้อ 11.1 รายการระหว่างกัน)

3.  เงินลงทุน

บริษัทมีเงินลงทุนในหุ้นสามัญของบริษัท คุณาลัย จำกัด (“คุณาลัย”)
ซึ่งดำเนินธุรกิจด้านพัฒนาอสังหาริมทรัพย์ คิดเป็นสัดส่วนการถือหุ้นร้อยละ 9.5
ของจำนวนหุ้นที่ออกและเรียกชำระแล้ว บริษัทได้ขายเงินลงทุนดังกล่าวให้บุคคล
ซึ่งเป็นบุคคลที่ไม่เกี่ยวข้องกับบริษัท กรรมการ ผู้บริหาร
และผู้มีอำนาจควบคุมหรือบุคคลเกี่ยวโยงกับบริษัท เมื่อวันที่ 29 พฤศจิกายน 2545 ในมูลค่า 3.42
ล้านบาท ซึ่ง ณ วันที่ขายเงินลงทุนดังกล่าวมีมูลค่าตามบัญชีเท่ากับมูลค่าตามราคาทุนเท่ากับ 4.26
ล้านบาท (ก่อนหักด้วยส่วนของราคาหุ้นที่ยังชำระไม่เต็มมูลค่า 1.03 ล้านบาท)
และมีมูลค่ายุติธรรมเท่ากับ 7.87 ล้านบาท การขายเงินลงทุนดังกล่าวมีกำไรสุทธิ 0.19 ล้านบาท
(การขายเงินลงทุนเนื่องจากโครงการคุณาลัยได้ยกเลิกการดำเนินการและมีนโยบายที่จะชำระบัญชี)

รายการดังกล่าวได้รับการตรวจสอบจากคณะกรรมการตรวจสอบแล้ว
ว่าเป็นการจำหน่ายในราคาตลาดยุติธรรม

นอกจากนี้บริษัทยังมีเงินลงทุนในกองทุนรวมกำไรเพิ่มทุน โดยมีวัตถุประสงค์เพื่อลงทุนระยะยาว
โดยมีการลงทุนในปี 2536 มูลค่าเงินลงทุนตามราคาทุนเท่ากับ 300,000 บาท อย่างไรก็ตาม ณ
วันที่ 31 ธันวาคม 2545 เงินลงทุนดังกล่าวมีมูลค่าตามบัญชีเท่ากับ 85,926 บาท
ทั้งนี้บริษัทไม่มีนโยบายลงทุนเพิ่มในกองทุนดังกล่าว